
66                                           DR.31.10.2018                                                                                                                                            

 
[Tuan Yang di-Pertua mempengerusikan Mesyuarat] 

Tuan Khalid bin Abd. Samad: Ini keadaan dia. Setelah tujuh tahun berjalan 
perjanjian tripartite yang bermula pada tahun 2011 mengenai pengurusan sisa pepejal ini, 
pihak Kementerian Wilayah Persekutuan sedang melihat semula keberkesanannya dan 
sedang menjalankan kajian untuk mengatasi kekurangan ini. Termasuk keperluan untuk 
cadangan mengubah peruntukan perundangan sedia ada dan membuat penambahbaikan 
untuk memastikan Kuala Lumpur menjadi bandar raya yang bersih dan tanggungjawab itu 
dapat digalas oleh DBKL itu sendiri. Kajian ini mungkin juga akan membuat kesimpulan, lebih 
baik kita tinggalkan SWCorp dan kita buat sendiri. 

Tuan Yang di-Pertua: Yang Berhormat Lembah Pantai minta laluan. 

Tuan Ahmad Fahmi bin Mohamed Fadzil [Lembah Pantai]: Yang Berhormat 
Menteri, dari segi dasar, kalau kita lihat mutakhir ini, terutama akibat daripada pentadbiran 
yang terdahulu, banyak daripada perkhidmatan yang seharusnya diusahakan oleh Dewan 
Bandaraya Kuala Lumpur telah di-privatize sama ada sisa pepejal, sama ada parking. 
Adakah pihak kementerian sekarang akan mengkaji secara dasar keperluan ataupun 
keberkesanan privatization seperti ini? Ke depan, adakah pihak kementerian bercadang 
untuk mengharmonisasikan (harmonize) supaya DBKL lebih memberi fokus kepada 
memberikan perkhidmatan seperti ini dan bukan diberikan kepada syarikat-syarikat yang 
mana ada dakwaan mereka adalah syarikat kroni? Terima kasih. 

Tuan Khalid bin Abd. Samad: Terima kasih. Seperti mana yang disebutkan tadi, 
ia akan dikaji. Akan tetapi pada masa yang sama kita kena hormati adanya perjanjian. So, 
kalau kita hendak buat apa-apa tindakan, kita kena lihat dari segi aspek pelanggaran 
perjanjian itu. Sebagai contoh, persoalan clamping telah pun diputuskan bahawa clamping 
kereta-kereta ini di Kuala Lumpur tidak lagi akan dilakukan oleh pihak swasta seperti mana 
yang sedang dilakukan sekarang ini mulai esok, 1 November 2018.  

Ini kerana kita dapati bahawa syarikat swasta ini ia ada kuota. Seribu clamp sebulan, 
lalu ia kejar kuota, ia tidak kisah. Ada alasan sikit saja ia clamp. Apabila ia clamp, kamu 
datang saja terus dikenakan bayaran RM100 dan sebagainya. Selalunya ini merupakan satu 
keadaan di mana kita terpaksa mengambil tindakan, kita tamatkan perkhidmatan ini dan 
mungkin kita kena bayar ganti rugi kepada syarikat tersebut. Oleh sebab sudah memang ada 
perjanjian, inilah masalah yang kita warisi daripada dulu ya. 

■1610 

Inilah masalah yang kita warisi daripada dahulu ya, Tuan Yang di-Pertua. Ahli Yang 
Berhormat Bukit Bintang telah membahaskan mengenai Pusat Mediasi Komuniti Strata 
(PMKS). Ini— oleh sebab waktu sudah semakin suntuk, saya jalan sahajalah, tidak payah 
berhenti. Kalau hendak ada apa-apa soalan, tunggu hujung baru tanya, okey? All right.  

Untuk makluman Yang Berhormat, Pusat Mediasi Komuniti Strata (PMKS) telah 
sempurna dirasmikan pada 25 September 2018. It’s only a month old, dengan izin. Buat 
permulaan, untuk tempoh ini sehingga akhir tahun 2018 ini, PMKS akan beroperasi selama 
tiga hari seminggu sahaja iaitu setiap hari Isnin, Rabu dan Jumaat dari jam 9.00 hingga 5.00 
petang, for the beginning stage. Manakala bermula tahun 2019, PMKS ini bakal beroperasi 
setiap hari Isnin hingga Jumaat dari jam 9.00 hingga 5.00 petang dan bersedia beroperasi 
pada sebelah malam dan cuti umum bergantung pada kes aduan.  

Ini masalah baharu ya— masalah hidup dalam keadaan berstrata ya. Kehidupan 
berstrata ini banyak berlakunya konflik dan konflik ini kita kena tangani kerana COB pun 
kadangkala dia tidak dapat tangani. Maka kita terpaksalah wujudkan Pusat Mediasi Komuniti 
Strata supaya semua konflik-konflik ini, jiran dengan jiran— jiran sebelah, jiran atas, jiran 
bawah dan sebagainya— dapat ditangani dengan baik dan pegawai-pegawai yang diberikan 
tanggungjawab untuk melakukan dia punya mediasi ini perlu dilatih.  

Lalu untuk peringkat permulaan, kita hanya buat tiga hari seminggu dan waktu-
waktu yang tertentu. Akan tetapi apabila kita sudah lihat keberkesanannya, kemampuan dan 
kepakaran ahli-ahli ataupun pegawai-pegawai kita dalam soal menangani konflik-konflik 
kehidupan berstrata ini, maka kita akan lakukan pada setiap hari daripada 9.00 hingga 5.00 
petang, Isnin hingga Jumaat dan juga pada waktu malam. Akan tetapi bergantung pada 
kemampuan yang ada, okey. 



[Tuan Yang di-Pertua mempengerusikan Mesyuarat]. Tuan Khalid bin Abd. Samad: Ini keadaan dia. Setelah tujuh tahun berjalan perjanjian tripartite yang bermula pada tahun 2011 mengenai pengurusan sisa pepejal ini, pihak Kementerian Wilayah Persekutuan sedang melihat semula keberkesanannya dan sedang menjalankan kajian untuk mengatasi kekurangan ini. Termasuk keperluan untuk cadangan mengubah peruntukan perundangan sedia ada dan membuat penambahbaikan untuk memastikan Kuala Lumpur menjadi bandar raya yang bersih dan tanggungjawab itu dapat digalas oleh DBKL itu sendiri. Kajian ini mungkin juga akan membuat kesimpulan, lebih baik kita tinggalkan SWCorp dan kita buat sendiri. Tuan Yang di-Pertua: Yang Berhormat Lembah Pantai minta laluan. Tuan Ahmad Fahmi bin Mohamed Fadzil [Lembah Pantai]: Yang Berhormat Menteri, dari segi dasar, kalau kita lihat mutakhir ini, terutama akibat daripada pentadbiran yang terdahulu, banyak daripada perkhidmatan yang seharusnya diusahakan oleh Dewan Bandaraya Kuala Lumpur telah di-privatize sama ada sisa pepejal, sama ada parking. Adakah pihak kementerian sekarang akan mengkaji secara dasar keperluan ataupun keberkesanan privatization seperti ini? Ke depan, adakah pihak kementerian bercadang untuk mengharmonisasikan (harmonize) supaya DBKL lebih memberi fokus kepada memberikan perkhidmatan seperti ini dan bukan diberikan kepada syarikat-syarikat yang mana ada dakwaan mereka adalah syarikat kroni? Terima kasih. Tuan Khalid bin Abd. Samad: Terima kasih. Seperti mana yang disebutkan tadi, ia akan dikaji. Akan tetapi pada masa yang sama kita kena hormati adanya perjanjian. So, kalau kita hendak buat apa-apa tindakan, kita kena lihat dari segi aspek pelanggaran perjanjian itu. Sebagai contoh, persoalan clamping telah pun diputuskan bahawa clamping kereta-kereta ini di Kuala Lumpur tidak lagi akan dilakukan oleh pihak swasta seperti mana yang sedang dilakukan sekarang ini mulai esok, 1 November 2018. Ini kerana kita dapati bahawa syarikat swasta ini ia ada kuota. Seribu clamp sebulan, lalu ia kejar kuota, ia tidak kisah. Ada alasan sikit saja ia clamp. Apabila ia clamp, kamu datang saja terus dikenakan bayaran RM100 dan sebagainya. Selalunya ini merupakan satu keadaan di mana kita terpaksa mengambil tindakan, kita tamatkan perkhidmatan ini dan mungkin kita kena bayar ganti rugi kepada syarikat tersebut. Oleh sebab sudah memang ada perjanjian, inilah masalah yang kita warisi daripada dulu ya. #1610. Inilah masalah yang kita warisi daripada dahulu ya, Tuan Yang di-Pertua. Ahli Yang Berhormat Bukit Bintang telah membahaskan mengenai Pusat Mediasi Komuniti Strata (PMKS). Ini-- oleh sebab waktu sudah semakin suntuk, saya jalan sahajalah, tidak payah berhenti. Kalau hendak ada apa-apa soalan, tunggu hujung baru tanya, okey? All right. Untuk makluman Yang Berhormat, Pusat Mediasi Komuniti Strata (PMKS) telah sempurna dirasmikan pada 25 September 2018. It's only a month old, dengan izin. Buat permulaan, untuk tempoh ini sehingga akhir tahun 2018 ini, PMKS akan beroperasi selama tiga hari seminggu sahaja iaitu setiap hari Isnin, Rabu dan Jumaat dari jam 9.00 hingga 5.00 petang, for the beginning stage. Manakala bermula tahun 2019, PMKS ini bakal beroperasi setiap hari Isnin hingga Jumaat dari jam 9.00 hingga 5.00 petang dan bersedia beroperasi pada sebelah malam dan cuti umum bergantung pada kes aduan. Ini masalah baharu ya-- masalah hidup dalam keadaan berstrata ya. Kehidupan berstrata ini banyak berlakunya konflik dan konflik ini kita kena tangani kerana COB pun kadangkala dia tidak dapat tangani. Maka kita terpaksalah wujudkan Pusat Mediasi Komuniti Strata supaya semua konflik-konflik ini, jiran dengan jiran-- jiran sebelah, jiran atas, jiran bawah dan sebagainya-- dapat ditangani dengan baik dan pegawai-pegawai yang diberikan tanggungjawab untuk melakukan dia punya mediasi ini perlu dilatih. Lalu untuk peringkat permulaan, kita hanya buat tiga hari seminggu dan waktu- waktu yang tertentu. Akan tetapi apabila kita sudah lihat keberkesanannya, kemampuan dan kepakaran ahli-ahli ataupun pegawai-pegawai kita dalam soal menangani konflik-konflik kehidupan berstrata ini, maka kita akan lakukan pada setiap hari daripada 9.00 hingga 5.00 petang, Isnin hingga Jumaat dan juga pada waktu malam. Akan tetapi bergantung pada kemampuan yang ada, okey.